A4-0371/96

Πρόταση κανονισμού του Συμβουλίου για την ενίσχυση της εποπτείας και του συντονισμού των δημοσιονομικών θέσεων (COM(96)0496 - C4-0576/96 - 96/0247(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη -1

>Κείμενο μετά την ψηφοφορία στο ΕΚ>

(-1) ότι εάν η ΟΝΕ πρόκειται να λειτουργήσει ομαλά, είναι αναγκαίο όχι μόνο να πληρούνται τα κριτήρια σύγκλισης - των οποίων η εκπλήρωση μπορεί να εξαρτάται από κυκλικούς οικονομικούς παράγοντες - αλλά και οι οικονομικές και δημοσιονομικές επιδόσεις να είναι σταθερές και βιώσιμες[semigr ]

(Τροπολογία 58)

Αιτιολογική σκέψη -1α (νέα)

>Κείμενο μετά την ψηφοφορία στο ΕΚ>

(-1α) ότι το υψηλό επίπεδο ανεργίας αποτελεί μία από τις αιτίες αστάθειας της οικονομίας[semigr ]

(Τροπολογία 59)

Αιτιολογική σκέψη 1

>Αρχικό κείμενο>

ότι η διατήρηση υγιούς δημοσιονομικής κατάστασης στα κράτη μέλη δημιουργεί κατάλληλες συνθήκες για διαρκή αύξηση της παραγωγής και της απασχόλησης[semigr ] ότι η δημοσιονομική πειθαρχία θα είναι αναγκαία στο τρίτο στάδιο της Οικονομικής και Νομισματικής Ένωσης για την εξασφάλιση νομισματικής σταθερότητας[semigr ]

>Κείμενο μετά την ψηφοφορία στο ΕΚ>

(1) ότι η διατήρηση υγιούς δημοσιονομικής κατάστασης στα κράτη μέλη συμβάλει μεσοπρόθεσμα και μακροπρόθεσμα στη δημιουργία κατάλληλων συνθηκών για διαρκή αύξηση της παραγωγής και της απασχόλησης[semigr ] ότι η δημοσιονομική πειθαρχία θα συμβάλει επίσης σε μεγάλο βαθμό στο τρίτο στάδιο της Οικονομικής και Νομισματικής Ένωσης στη νομισματική σταθερότητα[semigr ]

(Τροπολογία 4)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

(2α) ότι οι εθνικές δημοσιονομικές πολιτικές χρειάζεται επίσης να καθορισθούν έτσι ώστε να παρέχεται η δυνατότητα για κατάλληλες δημόσιες επενδύσεις που θα συμβάλουν στη διατήρηση της ανάπτυξης και της απασχόλησης[semigr ]

(Τροπολογία 61)

Αιτιολογική σκέψη 2β (νέα)

>Κείμενο μετά την ψηφοφορία στο ΕΚ>

(2β) ότι υφίσταται ανάγκη συντονισμού των εθνικών δημοσιονομικών πολιτικών και του προϋπολογισμού της Ευρωπαϊκής Κοινότητας, έτσι ώστε να λαμβάνεται υπόψη ο αντίκτυπός τους στο επίπεδο προσφοράς και ζήτησης της ευρωπαϊκής οικονομίας και στα εμπλεκόμενα κράτη μέλη[semigr ]

(Τροπολογία 8)

Αιτιολογικές σκέψεις 3α έως 3γ (νέες)

>Κείμενο μετά την ψηφοφορία στο ΕΚ>

(3α) ότι το άρθρο 104Γ, παράγραφος 3 της Συνθήκης απαιτεί η έκθεση της Επιτροπής σχετικά με το ενδεχόμενο "υπερβολικού ελλείμματος¨ να λαμβάνει υπόψη όλους τους σχετικούς παράγοντες, συμπεριλαμβανομένης της μεσοπρόθεσμης οικονομικής και δημοσιονομικής θέσης του κράτους μέλους[semigr ]

>Κείμενο μετά την ψηφοφορία στο ΕΚ>

(3β) ότι το άρθρο 103 παράγραφοι 4 και 5 αποτελεί το μέσον που παρέχει η Συνθήκη για την πραγματοποίηση μιας τέτοιας αξιολόγησης[semigr ]

>Κείμενο μετά την ψηφοφορία στο ΕΚ>

(3γ) ότι η αξιολόγηση της οικονομικής θέσης πρέπει να λαμβάνει υπόψη το πλήρες φάσμα των οικονομικών στόχων που ορίζονται στο άρθρο 2 της Συνθήκης[semigr ]

(Τροπολογία 62)

Αιτιολογική σκέψη 4

>Αρχικό κείμενο>

ότι η τιμή αναφοράς του 3% του ΑΕΠ για το δημοσιονομικό έλλειμμα, η οποία καθορίζεται στο άρθρο 1 του πρωτοκόλλου αριθ. 5 για τη διαδικασία υπερβολικού ελλείμματος, πρέπει να θεωρείται ανώτατο όριο υπό κανονικές συνθήκες[semigr ] ότι οι προϋπολογισμοί του δημόσιου τομέα θα πρέπει κατά συνέπεια να τείνουν μεσοπρόθεσμα προς θέσεις πλησίον της ισορροπίας ή πλεονασματικές, λαμβανομένων υπόψη των ιδιαίτερων εθνικών χαρακτηριστικών[semigr ]

>Κείμενο μετά την ψηφοφορία στο ΕΚ>

(4) ότι, στο πλαίσιο του άρθρου 104 Γ η τιμή αναφοράς του 3% του ΑΕΠ για το δημοσιονομικό έλλειμμα, η οποία καθορίζεται στο άρθρο 1 του πρωτοκόλλου αριθ. 5 για τη διαδικασία υπερβολικού ελλείμματος, πρέπει να θεωρείται ανώτατο όριο υπό κανονικές συνθήκες[semigr ] ότι, στη διαδρομή του οικονομικού κύκλου, οι προϋπολογισμοί του δημόσιου τομέα θα πρέπει κατά συνέπεια να τείνουν μεσοπρόθεσμα προς θέσεις πλησίον της ισορροπίας ή πλεονασματικές, λαμβανομένων υπόψη των ιδιαίτερων εθνικών χαρακτηριστικών[semigr ]

(Τροπολογία 63)

Αιτιολογική σκέψη 5

>Αρχικό κείμενο>

5. ότι πρέπει να διευρυνθεί η διαδικασία πολυμερούς εποπτείας που προβλέπεται στο άρθρο 103 παράγραφοι 3 και 4 με τη δημιουργία συστήματος έγκαιρης προειδοποίησης, μέσω του οποίου το Συμβούλιο θα εφιστά την προσοχή ενός κράτους μέλους στην ανάγκη να λάβει διορθωτικά μέτρα για την αποφυγή υπερβολικού ελλείμματος[semigr ] ότι η διαδικασία πολυμερούς εποπτείας θα πρέπει να συνεχίσει να χρησιμοποιείται για την παρακολούθηση του συνόλου των οικονομικών εξελίξεων σε κάθε κράτος μέλος και στην Κοινότητα, καθώς και της συνέπειας των οικονομικών πολιτικών με τους γενικούς προσανατολισμούς που προβλέπονται στο άρθρο 103 παράγραφος 2[semigr ]

>Κείμενο μετά την ψηφοφορία στο ΕΚ>

(5) ότι πρέπει να διευρυνθεί η διαδικασία πολυμερούς εποπτείας που προβλέπεται στο άρθρο 103 παράγραφοι 3 και 4 με τη δημιουργία συστήματος έγκαιρης προειδοποίησης, μέσω του οποίου το Συμβούλιο θα εφιστά την προσοχή ενός κράτους μέλους στην ανάγκη να λάβει διορθωτικά μέτρα για την αποφυγή υπερβολικού ελλείμματος[semigr ] ότι η διαδικασία πολυμερούς εποπτείας θα πρέπει να συνεχίσει να χρησιμοποιείται για την παρακολούθηση του συνόλου των οικονομικών εξελίξεων σε κάθε κράτος μέλος και στην Κοινότητα, καθώς και της συνέπειας των οικονομικών πολιτικών με τους γενικούς προσανατολισμούς που προβλέπονται στο άρθρο 103 παράγραφος 2[semigr ]

ότι οι πτυχές της πολυμερούς εποπτείας που προσδιορίζονται στα άρθρα 102 Α και 103 της Συνθήκης οι οποίες δεν καλύπτονται από τον παρόντα Κανονισμό, καθώς και η Επιτροπή Απασχόλησης και Αγοράς Εργασίας, που πρόκειται να συγκροτηθεί με την απόφαση [...] του Συμβουλίου θα εξετασθούν κατά την πρώτη αναθεώρηση του παρόντος κανονισμού,

(Τροπολογία 10)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

(5α) ότι η διαδικασία πολυμερούς εποπτείας του άρθρου 103, παράγραφοι 3 και 4 θα πρέπει επίσης να αναπτυχθεί ώστε να παρέχει έγκαιρη προειδοποίηση σχετικά με τη μη επίτευξη προόδου όσον αφορά τους ευρύτερους οικονομικούς στόχους της Κοινότητας, όπως ορίζονται στο άρθρο 2 της Συνθήκης[semigr ]

(Τροπολογία 11)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

(9α) ότι το άρθρο 103Α ορίζει ότι το Συμβούλιο μετά από πρόταση της Επιτροπής μπορεί να χορηγήσει, υπό ορισμένους όρους, χρηματοδοτική ενίσχυση στο σχετικό κράτος μέλος, να αναφέρεται επίσης ότι αυτοί οι όροι υλοποιούνται[semigr ]

(Τροπολογία 64)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

(10α) ότι στις εθνικές δημοσιονομικές διαδικασίες πρέπει να ενσωματωθούν προγράμματα σταθερότητας τα οποία να υποβληθούν βάσει του κατάλληλου χρονοδιαγράμματος στα εθνικά κοινοβούλια στο πλαίσιο των διατάξεων που εκτίθενται στον παρόντα κανονισμό,

(Τροπολογία 13)

Αιτιολογική σκέψη 11

>Αρχικό κείμενο>

(11) ότι πρέπει να οριστούν κανόνες για την εξέταση των προγραμμάτων σταθερότητας από το Συμβούλιο[semigr ]

>Κείμενο μετά την ψηφοφορία στο ΕΚ>

(11) ότι πρέπει να οριστούν κανόνες για την εξέταση των προγραμμάτων σταθερότητας από το Συμβούλιο[semigr ] ότι αυτοί οι κανόνες θα πρέπει να καθορίζουν το ρόλο κάθε θεσμικού οργάνου της Ευρωπαϊκής Κοινότητας[semigr ]

(Τροπολογία 65)

Αιτιολογική σκέψη 12

>Αρχικό κείμενο>

12. ότι η παρακολούθηση των προγραμμάτων σταθερότητας πρέπει να γίνεται στο πλαίσιο της πολυμερούς εποπτείας[semigr ] ότι πρέπει να δοθεί ιδιαίτερη προσοχή στις αποκλίσεις από τους στόχους που καθορίζονται στα προγράμματα αυτά για το δημοσιονομικό πλεόνασμα/έλλειμμα[semigr ] ότι για να αποφευχθεί κάθε σοβαρή επιδείνωση του ελλείμματος ενός κράτους μέλους χωρίς παρέκκλιση, το Συμβούλιο θα πρέπει να απευθύνει συστάσεις στο κράτος μέλος για τη λήψη διορθωτικών μέτρων[semigr ] ότι σε περίπτωση συνεχιζόμενων αποκλίσεων από τους δημοσιονομικούς στόχους, το Συμβούλιο θα πρέπει να κρίνει εάν είναι σκόπιμο να ενισχύσει και να ανακοινώσει δημόσια τις συστάσεις του[semigr ]

>Κείμενο μετά την ψηφοφορία στο ΕΚ>

(12) ότι η παρακολούθηση των προγραμμάτων σταθερότητας πρέπει να γίνεται στο πλαίσιο της πολυμερούς εποπτείας[semigr ] ότι πρέπει να δοθεί ιδιαίτερη προσοχή στις αποκλίσεις από τους στόχους που καθορίζονται στα προγράμματα αυτά για το δημοσιονομικό πλεόνασμα/έλλειμμα[semigr ] καθώς και στη βιώσιμη και μη πληθωριστική ανάπτυξη[semigr ] ότι για να αποφευχθεί κάθε σοβαρή επιδείνωση της θέσης ενός κράτους μέλους χωρίς παρέκκλιση, το Συμβούλιο θα πρέπει να απευθύνει συστάσεις στο κράτος μέλος για τη λήψη διορθωτικών μέτρων[semigr ] ότι σε περίπτωση συνεχιζόμενων αποκλίσεων, το Συμβούλιο θα πρέπει να κρίνει εάν είναι σκόπιμο να ενισχύσει και να ανακοινώσει δημόσια τις συστάσεις του[semigr ]

(Τροπολογία 15)

Αιτιολογική σκέψη 13

>Αρχικό κείμενο>

(13) ότι θα είναι επίσης αναγκαίο να ορισθούν παρόμοιοι κανόνες για τα προγράμματα και την εποπτεία των άλλων κρατών μελών[semigr ]

>Κείμενο μετά την ψηφοφορία στο ΕΚ>

(13) ότι θα είναι επίσης αναγκαίο να ορισθούν από κοινού παρόμοιοι κανόνες για τα προγράμματα και την εποπτεία των άλλων κρατών μελών, τα οποία προσωρινά δεν θα ανήκουν στην ΟΝΕ[semigr ]

(Τροπολογία 16)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

(13α) ότι οι περιστάσεις οι οποίες κατά τη διάρκεια του σταδίου ΙΙ της ΟΝΕ αιτιολογούσαν τη θέσπιση του Ταμείου Συνοχής προκειμένου ορισμένες χώρες να εξασφαλίσουν ότι τα προγράμματα σύγκλισης δεν θα έχουν δυσμενή επίδραση στις δημόσιες επενδύσεις, ενδέχεται να εξακολουθήσουν να ισχύουν κατά τη διάρκεια του σταδίου III όσον αφορά τους στόχους σταθερότητας[semigr ]

(Τροπολογία 17)

Αιτιολογική σκέψη 13β (νέα)

>Κείμενο μετά την ψηφοφορία στο ΕΚ>

(13β) ότι ο κανονισμός (ΕΚ) για την ίδρυση του Ταμείου Συνοχής του Συμβουλίου αριθ. 1164/94(1) προβλέπει ρητά τη συνέχιση λειτουργίας του ταμείου μετά το 1999[semigr ]

__________

(1) ΕΕ L 130 της 25.5.1994, σελ. 1

(Τροπολογία 18)

Άρθρο -1 (νέο)

>Κείμενο μετά την ψηφοφορία στο ΕΚ>

Άρθρο -1

Ο παρών κανονισμός ορίζει τους κανόνες που διέπουν τα προγράμματα σταθερότητας επί των οποίων θα αναλαμβάνεται εκ μέρους του Συμβουλίου η πολυμερής εποπτεία έτσι ώστε να προλαμβάνεται ήδη από την αρχή η εμφάνιση υπερβολικών ελλειμμάτων και να εξασφαλίζεται ο αποτελεσματικός συντονισμός όλων των σχετικών πολιτικών.

(Τροπολογία 66)

Άρθρο 1, παράγραφος 2, σημείο α)

>Αρχικό κείμενο>

α) το μεσοπρόθεσμο στόχο και την πορεία προσαρμογής για το δημοσιονομικό πλεόνασμα/έλλειμμα ως ποσοστό του ΑΕΠ[semigr ] την αναμενόμενη εξέλιξη του δημόσιου χρέους ως ποσοστού του ΑΕΠ[semigr ]

>Κείμενο μετά την ψηφοφορία στο ΕΚ>

α) το μεσοπρόθεσμο στόχο και την πορεία προσαρμογής και τις δημόσιες επενδυτικές δαπάνες για το δημοσιονομικό πλεόνασμα/έλλειμμα ως ποσοστό του ΑΕΠ[semigr ] την αναμενόμενη εξέλιξη του δημόσιου χρέους ως ποσοστού του ΑΕΠ[semigr ]

(Τροπολογία 67)

Άρθρο 1, παράγραφος 2, σημείο β)

>Αρχικό κείμενο>

β) τις κυριότερες υποθέσεις για τις αναμενόμενες οικονομικές εξελίξεις, όπως αύξηση του ΑΕΠ σε πραγματικούς όρους, απασχόληση/ανεργία, πληθωρισμός και άλλες σημαντικές οικονομικές μεταβλητές[semigr ]

>Κείμενο μετά την ψηφοφορία στο ΕΚ>

β) τις κυριότερες υποθέσεις για τις αναμενόμενες οικονομικές εξελίξεις, όπως αύξηση του ΑΕΠ σε πραγματικούς όρους, δημιουργία θέσεων απασχόλησης, επίπεδο απασχόλησης/ανεργίας, πληθωρισμός, δημόσιες επενδυτικές δαπάνες ως ποσοστό του ΑΕΠ, δημόσιο πρωτογενές πλεόνασμα και άλλες σημαντικές οικονομικές μεταβλητές, όπως η ολοκλήρωση χρηματοπιστωτικών και πιστωτικών αγορών, της κατάστασης και εξέλιξης του ισοζυγίου πληρωμών, η ροή κεφαλαίων, το επίπεδο αποταμίευσης και οι περιφερειακοί δείκτες,

(Τροπολογία 21)

Άρθρο 1, παράγραφος 2, σημείο γ)

>Αρχικό κείμενο>

γ) περιγραφή των δημοσιονομικών μέτρων που λαμβάνονται για την επίτευξη των στόχων του προγράμματος[semigr ]

>Κείμενο μετά την ψηφοφορία στο ΕΚ>

γ) περιγραφή των δημοσιονομικών μέτρων που λαμβάνονται για την επίτευξη των στόχων του προγράμματος και αξιολόγηση των ποσοτικών αποτελεσμάτων τους[semigr ]

(Τροπολογία 22)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Ταμείο Συνοχής

>Κείμενο μετά την ψηφοφορία στο ΕΚ>

1. Το Ταμείο Συνοχής, που έχει στόχο την ενίσχυση ορισμένων χωρών κατά τη διάρκεια του σταδίου ΙΙ με σκοπό τη διευκόλυνση της διαδικασίας σύγκλισης, θα συνεχίσει να λειτουργεί κατά τη διάρκεια του σταδίου III για όσο διάστημα εξακολουθούν να ισχύουν οι παράμετροι διαφοροποιήσεων στην ανάπτυξη οι οποίες δικαιολογούσαν τη δημιουργία του (κατά κεφαλήν ΑΕΠ χαμηλότερο από 90% του κοινοτικού μέσου όρου).

>Κείμενο μετά την ψηφοφορία στο ΕΚ>

2. Η διάθεση κονδυλίων για το Ταμείο Συνοχής και οι όροι για την εφαρμογή τους ορίζονται από τον αντίστοιχο κανονισμό του Συμβουλίου.

(Τροπολογία 23)

Άρθρο 2, παράγραφος 1

>Αρχικό κείμενο>

1. Τα προγράμματα σταθερότητας υποβάλλονται πριν από την 1η Ιανουαρίου 1999. Μετά την ημερομηνία αυτή υποβάλλονται κάθε χρόνο ενημερωμένα προγράμματα, το αργότερο δύο μήνες μετά την παρουσίαση στο εθνικό κοινοβούλιο του ετήσιου προϋπολογισμού από την κυβέρνηση κράτους μέλους. Ένα κράτος μέλος που τυγχάνει αρχικά παρέκκλισης που καταργείται στη συνέχεια σύμφωνα με το άρθρο 109Κ παράγραφος 2, υποβάλλει πρόγραμμα σταθερότητας εντός έξι μηνών από την απόφαση κατάργησης της παρέκκλισης.

>Κείμενο μετά την ψηφοφορία στο ΕΚ>

1. Τα προγράμματα σταθερότητας κατ´ αρχήν υποβάλλονται πριν από την 1η Ιανουαρίου 1999. Μετά την ημερομηνία αυτή υποβάλλονται κάθε χρόνο ενημερωμένα προγράμματα, μαζί με την παρουσίαση στο εθνικό κοινοβούλιο του ετήσιου προϋπολογισμού από την κυβέρνηση κράτους μέλους. Ένα κράτος μέλος που τυγχάνει αρχικά παρέκκλισης που καταργείται στη συνέχεια σύμφωνα με το άρθρο 109Κ παράγραφος 2, υποβάλλει πρόγραμμα σταθερότητας εντός έξι μηνών από την απόφαση κατάργησης της παρέκκλισης.

(Τροπολογία 24)

Άρθρο 2, παράγραφος 2

>Αρχικό κείμενο>

2. Τα κράτη μέλη ανακοινώνουν δημόσια τα προγράμματα σταθερότητας και τα ενημερωμένα προγράμματά τους[semigr ]

>Κείμενο μετά την ψηφοφορία στο ΕΚ>

2. Τα κράτη μέλη υποβάλλουν προγράμματα σταθερότητας και ενημερωμένα προγράμματα μαζί με την παρουσίαση στα εθνικά κοινοβούλια των προτάσεων επί του ετήσιου προϋπολογισμού για έγκριση, και κατόπιν τα προγράμματα σταθερότητας ανακοινώνονται δημόσια.

(Τροπολογία 68)

Άρθρο 3, παράγραφος 1

>Αρχικό κείμενο>

1. Με βάση τις εκτιμήσεις της Επιτροπής και της επιτροπής του άρθρου 109 Γ, το Συμβούλιο εξακριβώνει, λαμβάνοντας υπόψη τα ιδιαίτερα εθνικά χαρακτηριστικά, εάν ο μεσοπρόθεσμος δημοσιονομικός στόχος του προγράμματος σταθερότητας αντιστοιχεί σε θέση πλησίον της ισορροπίας ή πλεονασματική, εάν το πρόγραμμα βασίζεται σε εύλογες οικονομικές υποθέσεις και εάν τα μέτρα που λαμβάνονται ή προτείνονται επαρκούν για να θέσουν τη δημοσιονομική κατάσταση στην προβλεπόμενη πορεία προσαρμογής για την επίτευξη του μεσοπρόθεσμου στόχου.

>Κείμενο μετά την ψηφοφορία στο ΕΚ>

1. Με βάση τις εκτιμήσεις της Επιτροπής και της επιτροπής του άρθρου 109 Γ, το Συμβούλιο εξακριβώνει, λαμβάνοντας υπόψη τα ιδιαίτερα εθνικά χαρακτηριστικά, εάν ο μεσοπρόθεσμος δημοσιονομικός στόχος του προγράμματος σταθερότητας αντιστοιχεί σε θέση πλησίον της ισορροπίας ή πλεονασματική, εάν το δημόσιο έλλειμμα υπερβαίνει τις δημόσιες επενδυτικές δαπάνες, εάν το πρόγραμμα βασίζεται σε εύλογες οικονομικές υποθέσεις και εάν τα μέτρα που λαμβάνονται ή προτείνονται επαρκούν για να θέσουν τη δημοσιονομική κατάσταση στην προβλεπόμενη πορεία προσαρμογής για την επίτευξη του μεσοπρόθεσμου στόχου.

(Τροπολογία 26, δεύτερο μέρος)

Άρθρο 3, παράγραφος 2

>Αρχικό κείμενο>

2. Το Συμβούλιο εξετάζει το πρόγραμμα σταθερότητας που αναφέρεται στην παράγραφο 1 εντός δύο μηνών το αργότερο από την υποβολή του. Το Συμβούλιο, μετά από σύσταση της Επιτροπής και διαβούλευση με την επιτροπή του άρθρου 109Γ, μπορεί να εγκρίνει το πρόγραμμα σταθερότητας. Εάν κρίνει ότι οι στόχοι και το περιεχόμενο του προγράμματος πρέπει να ενισχυθούν, το Συμβούλιο απευθύνει κατά γενικό κανόνα, σύμφωνα με το άρθρο 103 παράγραφος 4, σύσταση στο ενδιαφερόμενο κράτος μέλος να προσαρμόσει το πρόγραμμά του.

>Κείμενο μετά την ψηφοφορία στο ΕΚ>

2. Το Συμβούλιο εξετάζει το πρόγραμμα σταθερότητας που αναφέρεται στην παράγραφο 1 εντός δύο μηνών το αργότερο από την υποβολή του. Το Συμβούλιο, μετά από σύσταση της Επιτροπής και διαβούλευση με την επιτροπή του άρθρου 109Γ, μπορεί να εγκρίνει το πρόγραμμα σταθερότητας. Εάν κρίνει ότι οι στόχοι και το περιεχόμενο του προγράμματος πρέπει να ενισχυθούν, το Συμβούλιο ενημερώνει το Ευρωπαϊκό Κοινοβούλιο πριν απευθύνει κατά γενικό κανόνα, σύμφωνα με το άρθρο 103 παράγραφος 4, σύσταση στο ενδιαφερόμενο κράτος μέλος να προσαρμόσει το πρόγραμμά του.

(Τροπολογία 69)

Άρθρο 4, παράγραφος 1

>Αρχικό κείμενο>

1. Στο πλαίσιο της πολυμερούς εποπτείας που προβλέπεται στο άρθρο 103 παράγραφος 3, το Συμβούλιο παρακολουθεί την εφαρμογή των προγραμμάτων σταθερότητας, με βάση τα στοιχεία που γνωστοποιούν τα κράτη μέλη και τις εκτιμήσεις της Επιτροπής και της επιτροπής του άρθρου 109 Γ, προκειμένου ιδίως να εντοπίσει τις πραγματικές ή αναμενόμενες αποκλίσεις από το μεσοπρόθεσμο στόχο για το δημοσιονομικό πλεόνασμα/έλλειμμα (ή από την πορεία προσαρμογής για την επίτευξή του), όπως ορίζεται στο πρόγραμμα σταθερότητας.

>Κείμενο μετά την ψηφοφορία στο ΕΚ>

1. Στο πλαίσιο της πολυμερούς εποπτείας που προβλέπεται στο άρθρο 103 παράγραφος 3, το Συμβούλιο παρακολουθεί την εφαρμογή των προγραμμάτων σταθερότητας, με βάση τα στοιχεία που γνωστοποιούν τα κράτη μέλη και τις εκτιμήσεις της Επιτροπής και της επιτροπής του άρθρου 109 Γ, προκειμένου ιδίως να εντοπίσει τις πραγματικές ή αναμενόμενες αποκλίσεις από τους μεσοπρόθεσμους στόχους (ή από την πορεία προσαρμογής για την επίτευξή τους), όπως ορίζεται στο πρόγραμμα σταθερότητας σε σχέση με τον οικονομικό κύκλο των κρατών μελών. Η Επιτροπή, κατόπιν διαβουλεύσεως με το Ευρωπαϊκό Κοινοβούλιο και το Συμβούλιο, καθορίζει τις πληροφορίες που πρέπει να παρέχουν τα κράτη μέλη προκειμένου να καταστεί δυνατή η εκτίμηση της προόδου όσον αφορά τους στόχους του Άρθρου 2.

(Τροπολογία 29)

Άρθρο 4, παράγραφος 2

>Αρχικό κείμενο>

2. Εάν διαπιστωθεί απόκλιση από το μεσοπρόθεσμο στόχο (ή από την πορεία προσαρμογής για την επίτευξή του), το Συμβούλιο απευθύνει κατά γενικό κανόνα, σύμφωνα με το άρθρο 103 παράγραφος 4, σύσταση στο ενδιαφερόμενο κράτος μέλος να λάβει μέτρα δημοσιονομικής προσαρμογής.

>Κείμενο μετά την ψηφοφορία στο ΕΚ>

2. Εάν διαπιστωθεί απόκλιση από το μεσοπρόθεσμο στόχο (ή από την πορεία προσαρμογής για την επίτευξή του), το Συμβούλιο, αφού ενημερώσει το Ευρωπαϊκό Κοινοβούλιο απευθύνει σύσταση στο ενδιαφερόμενο κράτος μέλος να λάβει μέτρα δημοσιονομικής προσαρμογής.

(Τροπολογία 30)

Άρθρο 4, παράγραφος 3

>Αρχικό κείμενο>

3. Εάν κατά την παρακολούθηση της κατάστασης διαπιστωθεί ότι η απόκλιση από το μεσοπρόθεσμο στόχο (ή από την πορεία προσαρμογής για την επίτευξή του) συνεχίζεται ή επιδεινώνεται, το Συμβούλιο απευθύνει κατά γενικό κανόνα σύσταση στο ενδιαφερόμενο κράτος μέλος να λάβει ειδικά διορθωτικά μέτρα και μπορεί, σύμφωνα με το άρθρο 103 παράγραφος 4, να ανακοινώνει δημόσια τη σύστασή του.

>Κείμενο μετά την ψηφοφορία στο ΕΚ>

3. Εάν κατά την παρακολούθηση της κατάστασης διαπιστωθεί ότι η απόκλιση από τους μεσοπρόθεσμους στόχους (ή από την πορεία προσαρμογής για την επίτευξή τους) συνεχίζεται ή επιδεινώνεται, το Συμβούλιο απευθύνει σύσταση στο ενδιαφερόμενο κράτος μέλος να λάβει ειδικά διορθωτικά μέτρα και, σύμφωνα με το άρθρο 103 παράγραφος 4, ενημερώνει το Ευρωπαϊκό Κοινοβούλιο προτού απφασίσει να ανακοινώσει δημόσια τη σύστασή του.

(Τροπολογία 31)

Άρθρο 4, παράγραφος 4

>Αρχικό κείμενο>

4. Στο πλαίσιο της πολυμερούς εποπτείας που προβλέπεται στο άρθρο 103 παράγραφος 3, το Συμβούλιο αξιολογεί επίσης συνολικά τις πραγματικές και τις προβλεπόμενες δημοσιονομικές θέσεις για τη ζώνη της ΟΝΕ στο σύνολό της, όπως αυτές διαμορφώνονται με βάση τα προγράμματα σταθερότητας και τα ενημερωμένα προγράμματα των κρατών μελών.

>Κείμενο μετά την ψηφοφορία στο ΕΚ>

4. Στο πλαίσιο της πολυμερούς εποπτείας που προβλέπεται στο άρθρο 103 παράγραφος 3, το Συμβούλιο αξιολογεί επίσης συνολικά τις πραγματικές και τις προβλεπόμενες δημοσιονομικές θέσεις για την Ευρωπαϊκή Ένωση στο σύνολό της, όπως αυτές διαμορφώνονται με βάση τα προγράμματα σταθερότητας και τα ενημερωμένα προγράμματα των κρατών μελών, καθώς και τα προγράμματα σύγκλισης που θα υποβληθούν από τα κράτη μέλη με παρέκκλιση σύμφωνα με τον κανονισμό του Συμβουλίου (...)

(Τροπολογία 32)

Άρθρο 4α (νέο)

>Κείμενο μετά την ψηφοφορία στο ΕΚ>

Άρθρο 4α

Tο Συμβούλιο αποφασίζει σύμφωνα με το άρθρο 103Α και σύμφωνα με τους τρόπους και τις διαδικασίες που προβλέπονται στον κανονισμό του Συμβουλίου (...) σχετικά με την πιθανή κοινοτική χρηματοδοτική ενίσχυση στο ενδιαφερόμενο κράτος μέλος σε περίπτωση δυσκολιών ή κρισίμου απειλής σοβαρών δυσκολιών που προκαλούνται από εξαιρετικές περιστάσεις.

(Τροπολογία 70)

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

Το Συμβούλιο επανεξετάζει περιοδικά, με βάση έκθεση της Επιτροπής και γνωμοδοτήσεως της Ευρωπαϊκής Κεντρικής Τράπεζας και της επιτροπής που προβλέπεται στο άρθρο 109 Γ, και ακολουθώντας τη διαδικασία που προσδιορίζεται στο άρθρο 189 Γ, τους όρους και τις διατάξεις του παρόντος κανονισμού στο φως της εν λόγω εμπειρίας, των τυχόν τροποποιήσεων της Συνθήκης που προέκυψαν από τη διακυβερνητική διάσκεψη του 1996 και σε σχέση με την Επιτροπή για την Απασχόληση και την Αγορά Εργασίας που πρόκειται να συγκροτηθεί με την απόφαση [...] του Συμβουλίου. Η πρώτη επανεξέταση θα λάβει χώρα πριν από την 1η Ιανουαρίου 2001.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την ενίσχυση της εποπτείας και του συντονισμού των δημοσιονομικών θέσεων (COM(96)0496 - C4-0576/96 - 96/0247(SYN))

(Διαδικασία συνεργασίας : πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(96)0496 - 96/0247(SYN),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ και το άρθρο 103 παράγραφος 5 της Συνθήκης ΕΚ (C4-0576/96),

- έχοντας υπόψη το αρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Προϋπολογισμών (A4- 0371/96),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189Γ, σημείο α) της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να κινήσει τη διαδικασία συνεννόησης[semigr ]

5. ζητεί να κληθεί να γνωμοδοτήσει εκ νέου εάν το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.